Бр. 09-952

20.9.2024 година

### Врз основа на член 4 од Одлуката за плаќање половина од износот на уписнината за прв циклус студии за студентите чие родителско право го врши само еден родител и критериумите за остварување на ова право за учебната 2024/2025 година (бр. 09-952/3 од 20.9.2024 г.), Универзитетот „Св. Кирил и Методиј“ објавува

**И Н Т Е Р Е Н О Г Л А С**

**за избор на студенти чие родителско право го врши само еден родител, кои се стекнуваат со погодноста за плаќање половина од износот на уписнината за прв циклус студии за учебната 2024/2025 година**

1. Со овој Конкурс се врши избор на студенти чие родителско право го врши само еден родител **кои се стекнуваат со погодноста за плаќање половина од износот на уписнината за прв циклус студии за учебната 2024/2025 година**
2. Право на учество на Огласот има секој студент кој запишал зимски семестра на прв циклус на студии во учебната 2024/2025 година, а кој има само еден родител со родителско право (во натамошниот текст – апликант), односно има:

* само еден родител запишан во изводот од матичната книга на родените, или;
* починат родител, или
* родител кој го загубил родителското право.

1. За спроведување на постапката за селекција на апликантите по овој Оглас, единиците формираат комисија и најдоцна од 30.9.2024 година објавуваат електронска адреса за аплицирање.
2. Апликантите, **најдоцна до 14.10.2024 година до Претседателот на Комисијата во својата единица**, на објавената електронска адреса треба да достават пријава во која ќе наведат
   * за бруцошите: вкупен број на поени според кои, согласно Конкурсот, студентот се запишал во прва година на студии
   * за студентите од повисоките години: просечен успех од положените испити

Со пријавата апликантите, во pdf – формат, ги доставуваат и следниве документи:

* потврди за остварена плата на вработените членови на семејството за последната исплатена плата,
* за корисници на социјална помош се доставува последно решение/потврда од центарот за социјални работи,
* за пензионираните членови на семејството се доставува документ за висина на пензија
* пресуда од надлежен суд со утврдена законска издршка за кандидат и истата се смета како месечен приход
* за родител на кој му е одземено родителското право - решение од надлежен суд и/или
* за починат родител - извод од матичната книга на умрените.

1. Во постапката за избор на студенти чие родителско право го врши само еден родител секоја единица треба да изврши евалуација и проверка на веродостојноста на поднесената документација од сите пријавени кандидати (согласно чл. 5 од Одлуката). Комисијата самостојно ги пресметува поените и креира ранг - листа за секоја студиска програма и за секоја студиска година пооделно. Ранг - листите се објавуваат на интернет страницата на единицата најдоцна до 20.10.2024 година.
2. Апликантите имаат право на приговор по објавените ранг - листи најдоцна до 28.10.2024 година. Комисијата на единицата ќе ги разгледа и ќе одговори на приговорите во рок од 5 работни дена. Дококу се утврди дека некој апликант поднел документација која не е веродостојна, истиот се симнува од ранг-листата. Прворангираните кандидати од секоја листа ја сочинуваат Конечната ранг-листата на добитници на погодноста за намалување на уписнината за единицата.
3. Конечната ранг-листа Комисијата ја објавува **најдоцна до 8.11.2024 година**.

**УНИВЕРЗИТЕТ „СВ. КИРИЛ И МЕТОДИЈ“ ВО СКОПЈЕ**